Зюзя Паазерскі ў Паставах гатовы сустракаць сяброў. Як паведаміў кiраўнiк Пастаўскага цэнтра турыстычных паслуг Ягор Шушкевіч, сёлета праграму будзе крыху змененая – дададуць новыя забаўляльныя элементы, зменяць дэкарацыі, але элементы Калядаў па беларускіх традыцыях застануцца нязменнымі. “У нас ужо вельмі шмат заявак, прычым тут атрымалася 50 на 50 – цікава і дарослым, і дзецям. На выходныя, 17 і 18, а таксама 24 і 25 снежня ўжо нават не запісваем групы, бо ўсё запоўнена”, – кажа ён. Таму перш, чым паехаць у госці да Зюзі, варта спраўдзіць інфармацыю пра вольныя месцы: +375 2155 4 27 77.